钦定古今图书集成/明伦汇编/官常典/第661卷 > 虞荐发
## 钦定古今图书集成/明伦汇编/官常典/第661卷 > 虞荐发

按《无锡县志》：“荐发，字君瑞，其先丹阳人。性孝友，处约
而好施，口未尝言利。宋德祐中，避地无锡，乐其风土，
因家焉。无锡学久废，强起荐发为师，招诸生讲说义
理，士皆闻风而至。时士人有田籍者，官俾给驿传。荐
发极言于上官，得免。为乡校官十馀年，未尝受廪禄。
当路交辟，不就，归自号薇山，学者因称薇山先生。延”
祐甲寅初行科举，左丞许某董试江浙，征之，乃曰：“吾
所避者利禄耳，今幸无是。”遂应命。经拟问忠恕，或引
天地忠恕以对。阅者谓天地有忠恕耶？乙其处，荐发
曰：“此程子之说。”于是黜而复取者数人。